‘Ons is hard geslaan’, sê Afrikaanse sangeres ná derde tragedieJennifer Zamudio en haar pa, René. Foto: Facebook Die sangeres Jennifer Zamudio het Donderdag op Facebook bevestig haar broer se seun, René (22), is oorlede. Die nuus volg nadat Zamudio se pa, ook René, in Augustus verlede jaar in die ouderdom van 80 oorlede is ná ŉ stryd met longkanker. Maroela Media het ook berig haar neef, ao. Dion Juan Gaston Dumas van Malmesbury, is in Desember 2016 vermoor. “Dié week moes ons Zamudios nog ŉ lid van ons familie aan die dood afstaan – die enigste kleinseun en my pa se naamgenoot,” het sy op Facebook geskryf. “René was ŉ saggeaarde mens en ŉ ware gentleman. Ons familie is hard geslaan deur die dood die afgelope paar maande. Dit breek mens se hart in miljoen stukkies.” Dit is nog onseker hoe René oorlede is. Zamudio kon nie onmiddellik vir kommentaar bereik word nie. René (Foto: Facebook)